Primăria Municipiului Timişoara                                             Asociaţia Parudimos
Nr. _________________________                                              Nr. _______________________

PROTOCOL de COLABORARE
privind implementarea unor măsuri vizând integrarea socială a populaţiei rroma din Timişoara
încheiat azi  ______________
între:
Municipiul TIMIŞOARA, cu sediul în Timişoara, B-dul C.D. Loga, nr.1, cod poştal 300030, cod fiscal R 14756536, Tel. 0256-490.363, Fax: 0256-490.635, reprezentat de domnul GHEORGHE CIUHANDU, în calitate de Primar al Municipiului Timişoara şi
Asociaţia PARUDIMOS, cu sediul în Timişoara, str. Luncani, nr. 2, cod poştal 300330, cod fiscal 14684324, Tel./Fax. 0256-498.457, reprezentată de domnul Valentin Pepenel, în calitate de preşedinte,

denumite în continuare părţi
1. Preambul
Asociaţia Parudimos în parteneriat cu Institutul Intercultural Timişoara, Asociaţia Franco-Română, Asociaţia E Rromencar şi Directia Regională şi Departamentală pentru Tineret şi Sport din Toulouse (Franţa)  a lansat proiectul “Iniţiativa Rroma”, în aprilie 2005, având obiectivul general de a facilita accesul la drepturi a comunităţilor rrome din Timişoara.

În urma cercetărilor efectuate în comunităţile de rromi din Fratelia şi Kuntz, s-a constat că membrii mai multor familii nu aveau cărţi de identitate şi/sau certificate de naştere şi acte doveditoare a dreptului de proprietate asupra locuinţei. Această situaţie generează numeroase probleme: în lipsa certificatelor de naştere, copiii nu au acces la educaţie, adulţii fără cărţi de identitate nu se pot înscrie la medicul de familie şi nu  pot avea un loc de muncă.

Luând în considerare dificultăţile cu care se confruntă cetăţenii români de etnie rromă din Municipiul Timişoara, identificate în timpul derulării proiectului şi având în vedere dorinţa de a identifica soluţii optime pentru rezolvarea acestora, părţile au convenit încheierea prezentului protocol.
2. Scopul protocolului  

Părţile se angajează să colaboreze pentru facilitarea accesului comunităţilor de rromi din Timişoara la drepturile fundamentale ale omului, precum şi pentru cunoaşterea responsabilităţilor care le revin în calitate de cetăţeni ai municipiului Timişoara.  
3. Drepturile şi obligaţiile părţilor:
3.1. Reprezentanţii Primăriei Municipiului Timişoara vor organiza o dată pe lună o întâlnire cu reprezentanţii Asociaţiei Parudimos şi cu reprezentanţi ai altor instituţii, dacă situaţia o cere, într-un spaţiu pe care Primăria îl va pune la dispoziţie. 
3.2. Reprezentanţii Primăriei Municipiului Timişoara vor delega o persoană din cadrul instituţiei, care să păstreze legătura cu Asociaţia Parudimos. Această persoană va pregăti întâlnirea lunară, împreună cu reprezentanţii Asociaţiei Parudimos şi, în funcţie de cazurile care vor fi prezentate, va invita reprezentanţi din diferite departamente ale Primăriei care au competenţa de a rezolva aceste probleme.

3.3.  Asociaţia Parudimos va identifica familiile şi persoanele singure aflate în dificultate şi va prezenta fiecare caz în parte la întâlnirea lunară cu reprezentanţii Primăriei, în scopul rezolvării problemelor identificate. 
3.4. Asociaţia Parudimos îşi asumă responsabilitatea de a invita la întâlnirea lunară reprezentanţi ai altor instituţii care pot contribui la rezolvarea problemelor familiilor identificate. 
4. Durata protocolului
4.1. Prezentul protocol este valabil şi îşi produce efectele timp de un an de zile, începând cu data semnării acestuia, şi anume _____________, până la data de _____________
4.2. Durata  protocolului poate fi prelungită prin acordul de voinţă al părţilor, consemnat   într-un act adiţional.

5. Încetarea protocolului

Prezentul protocol încetează în următoarele condiţii:
a. prin ajungerea la termen

b. înainte de termen, cu acordul ambelor părţi, exprimat în scris.
6. Modificarea clauzelor protocolului
Orice modificare a clauzelor prezentului protocol poate fi făcută numai prin acordul părţilor şi va fi consemnată într-un act adiţional.
7. Litigii
Eventualele litigii apărute în executarea prezentului protocol vor fi soluţionate pe cale amiabilă de către părţi. 

Prezentul protocol s-a încheiat la Timişoara, la ______________ , în două exemplare originale.
   Municipiul Timişoara                                                    Asociaţia PARUDIMOS
                      Primar                                                                                     Preşedinte
Dr.ing. GHEORGHE CIUHANDU                                                  Valentin  Pepenel
           AVIZAT JURIDIC
     Cons.Jr. DIANA SIMESCU

